b"\n_START_ARTICLE_\nReassignaci\xc3\xb3 d'espectre\n_START_PARAGRAPH_\nLa reassignaci\xc3\xb3 d'espectre \xc3\xa9s una de les maneres en qu\xc3\xa8 la FCC reutilitza part de l'espectre freq\xc3\xbcencial per la seva posterior reutilitzaci\xc3\xb3._NEWLINE_La FCC (acr\xc3\xb2nim en angl\xc3\xa8s de Federal Communications Commission), va ser creada el 1934 als EUA, i \xc3\xa9s la comissi\xc3\xb3 encarregada de la distribuci\xc3\xb3 de llic\xc3\xa8ncies als EUA per a la utilitzaci\xc3\xb3 de l'espectre freq\xc3\xbcencial. La FCC \xc3\xa9s doncs la que dictamina en quines freq\xc3\xbc\xc3\xa8ncies pot operar un sistema determinat._NEWLINE_El problema sorgia en el moment en qu\xc3\xa8 la FCC observava com les freq\xc3\xbc\xc3\xa8ncies s'exhaurien i, en conseq\xc3\xbc\xc3\xa8ncia aix\xc3\xb2 implicava l'impediment de l'entrada de noves tecnologies que necessitaven noves freq\xc3\xbc\xc3\xa8ncies i per tant de nou espectre._NEWLINE_Al maig del 2003 la FCC va estudiar el tema i va proposar diferents maneres de poder solucionar aquesta falta d'espectre. Una de les solucions que la FCC va proposar va ser la reassignaci\xc3\xb3 d'espectre._NEWLINE_Aquest aspecte consisteix que, tant el govern com altres empreses del sector reutilitzen el seu espectre disponible per a altres serveis no previstos pr\xc3\xa8viament. \xc3\x89s a dir, una empresa amb llic\xc3\xa8ncia per a emetre en un determinat amplada de banda per a un determinat servei, pot utilitzar aquesta amplada de banda per a un altre servei no previst inicialment. Per exemple, una empresa de televisi\xc3\xb3 la qual tenia una llic\xc3\xa8ncia per emetre els seus serveis audiovisuals de manera anal\xc3\xb2gica, amb la nova entrada de la televisi\xc3\xb3 digital, la qual necessita menys amplada de banda que una emissi\xc3\xb3 anal\xc3\xb2gica, aquesta empresa podr\xc3\xa0 reutilitzar part de l'amplada de banda anteriorment dedicada a la versi\xc3\xb3 anal\xc3\xb2gica per prestar d'altres serveis, ja que en el canvi de senyal anal\xc3\xb2gic a senyal digital l'amplada de banda a utilitzar pot ser menor i per tant pot ser reutilitzat per a un diferent servei."